Eesaju
Eesaju ehk prosentsefalon (ladina prosencephalon ) on embrüonaalses arengujärgus kesknärvisüsteemiga loomadel ajuosa. Eesaju on loote aju esiosa, esimene kolmest esmasest ajupõiekesest, millest moodustuvad otsaju ja vaheaju. Lootel toimub eesaju jagunemine kaheks suuraju poolkeraks emakasiseselt 8. nädalal. Kui ajupoolkeradeks jagunemist ei toimu võivad inimlootel kaasneda näodeformatsioonid – seda nimetatakse holoprosentsefaaliaks.